Document ID: 32005R2002

ΚΑΝΟΝΙΣΜΌΣ (ΕΚ) αριθ. 2002/2005 ΤΗΣ ΕΠΙΤΡΟΠΉΣ
της 8ης Δεκεμβρίου 2005
για διόρθωση των κανονισμών (ΕΚ) αριθ. 1735/2005, (ΕΚ) αριθ. 1740/2005 και (ΕΚ) αριθ. 1750/2005 για καθορισμό των κατ’ αποκοπή τιμών κατά την εισαγωγή για τον καθορισμό της τιμής εισόδου ορισμένων οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3223/94 της Επιτροπής, της 21ης Δεκεμβρίου 1994, σχετικά με τις λεπτομέρειες εφαρμογής του καθεστώτος κατά την εισαγωγή οπωροκηπευτικών (1), και ιδίως το άρθρο 4 παράγραφος 1,
Εκτιμώντας τα ακόλουθα:
(1)
Με τους κανονισμούς της Επιτροπής (ΕΚ) αριθ. 1735/2005 (2), (ΕΚ) αριθ. 1740/2005 (3) και (ΕΚ) αριθ. 1750/2005 (4) καθορίζονται κατ’ αποκοπή τιμές εισαγωγής για προσδιορισμό της τιμής εισόδου ορισμένων οπωροκηπευτικών.
(2)
Στο πλαίσιο μιας επαλήθευσης αποκαλύφθηκε ότι παρεισέφρησε κάποιο λάθος στο παράρτημα των ως άνω κανονισμών, οι οποίοι και πρέπει να διορθωθούν.
(3)
Στο άρθρο 4 παράγραφος 3 του κανονισμού (ΕΚ) αριθ. 3223/94 προβλέπεται ότι για ένα προϊόν ορισμένης καταγωγής δεν προβλέπεται κατ’ αποκοπή τιμή εισαγωγής και ότι εφαρμόζεται ο μέσος όρος των κατ’ αποκοπή τιμών εισαγωγής. Πρέπει λοιπόν να υπολογιστεί εκ νέου αυτός ο μέσος όρος εάν διορθωθεί μία από τις κατ’ αποκοπή τιμές εισαγωγής από τις οποίες αυτός προκύπτει.
(4)
Η εφαρμογή της διορθωμένης κατ’ αποκοπή τιμής πρέπει να ζητηθεί από τον ενδιαφερόμενο ώστε ο τελευταίος να μην υποστεί αναδρομικά αρνητικές συνέπειες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι κατ’ αποκοπή τιμές εισαγωγής που εφαρμόζονται για ορισμένα προϊόντα του παραρτήματος των κανονισμών (ΕΚ) αριθ. 1735/2005, (ΕΚ) αριθ. 1740/2005 και (ΕΚ) αριθ. 1750/2005 αντικαθίστανται από τις κατ’ αποκοπή τιμές εισαγωγής που εμφαίνονται στον πίνακα του παραρτήματος.
Άρθρο 2
Με αίτηση του ενδιαφερομένου, το αρμόδιο τελωνείο προβαίνει σε μερική επιστροφή των τελωνειακών δασμών για τα υπόψη προϊόντα καταγωγής τρίτων χωρών τα οποία τέθηκαν σε ελεύθερη κυκλοφορία κατά την περίοδο εφαρμογής των διορθωμένων κανονισμών. Οι αιτήσεις για επιστροφή δασμών κατατίθενται το αργότερο την τελευταία ημέρα του τρίτου μήνα μετά τον μήνα έναρξης ισχύος του παρόντος κανονισμού, συνοδευόμενες με δήλωση περί θέσεως σε ελεύθερη κυκλοφορία για την υπόψη εισαγωγή.
Άρθρο 3
Ο παρών κανονισμός τίθεται σε ισχύ στις 9 Δεκεμβρίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 2005.

Labels: 3
2
17
5